Les Falles de Burjassot obrin les portes del Tívoli amb les seues presentacions
2025-07-24

L’activitat fallera a Burjassot començarà amb els primers compassos de l’any en el Centre Cultural Tívoli. Aquest espai municipal acollirà, com és tradició per a les comissions del municipi, la presentació de les seues Falleres Majors i Falleres Majors Infantils, al costat de les dels seus presidents, en emotius actes en els quals el més important és exaltar la figura de les falleres i els fallers de Burjassot.

Els primers a pujar a la passarel·la del Tívoli seran els representants de la Falla Mariano Benlliure el dissabte 14 de gener a partir de les 16 hores. Ja en horari de nit serà el torn, sobre les 21:30 hores, de la Falla Fermín Galán.

El testimoni del primer cap de setmana l’agafaran les comissions de les Falles Mendizábal i Espartero, que es presentaran el dissabte 21 de gener, en horari de vesprada i de nit, respectivament, per a, l’últim cap de setmana del mes, el dissabte 28 de gener, donar pas a la presentació de la Falla Cristóbal Sorní, en horari de vesprada, i de la Falla Llibertat, ja a la nit.

El primer cap de setmana de febrer, el dissabte dia 4, serà el torn, també en horari de vesprada i nit respectivament, de les comissions de Nàquera-Lauri Volpi i Pi i Margall per a, el cap de setmana següent, el dissabte 11 de febrer, donar pas a la presentació de les Falles Domingo Orozco i Isaac Peral, tancant les presentacions, el 18 de febrer, les comissions de María Ros i Mestre Lope.

El dia 25 de febrer, el Tívoli acollirà l’acte més esperat per la família fallera de Burjassot: l’Exaltació de les Falleres Majors i Falleres Majors Infantils del 2017. Un acte en el qual estaran presents les representants de les 13 comissions falleres del municipi. No cal oblidar que la Falla de la Plaça del Pouet va realitzar la seua presentació el passat mes de setembre.

Un gran tancament a les presentacions falleres del 2017 que, com és habitual, estarà organitzat des de l’Agrupació de Falles de Burjassot, comptant amb la col·laboració de la Regidoria de Falles, dirigida per Estefanía Ballesteros.